31. juli
31. juli er dagur 212 í árinum í gregorianska kalendaranum (dagur 213 um skotár er). 153 dagar eru eftir av árinum.

Hendingar 
 2014 - Fiskvinnunevndin í ES samtykti at taka handilsforðingarnar móti Føroyum aftur. Í eitt ár hevur ES bannað øllum innflutningi av sild og makreli úr Føroyum, tí Føroyar høvdu ásett sær eina sildavotu, sum hini strandalondini ikki kundu góðtaka.
 2013 - ES avgerð at seta í verk boykott móti innflutningi av føroyskari sild.
 2013 - Hvalbiartrolarin Gullberg sakk norðanfyri Føroyar, øll manningin varð bjargað.
 2011 - HM í svimjing á langgeil í Shanghai. Pál Joensen gjørdist nummar fýra í finaluni í 1500 metrar frí við tíðini 14:46.33, sum var nýtt Norðurlendskt met og kvalifiseraði seg klárt til Summar-OL 2012.
 2010 - Føroyski rógvarin og ævintýrarin Livar Nysted setti nýtt heimsmet saman við trimum øðrum, tá teir róu um norður Atlantshavið úr New York til Scilly Oyggjarnar á 43 dagar, 21 tímar og 26 minuttir. Gamla metið var 114 ára gamalt, sett av tveimum norðmonnum.

Føðingar 
 1919 - Primo Levi, italskur rithøvundur (d. 1987).
 1926 - Hilary Putnam, amerikanskur heimspekingur (d. 2016)
 1946 - Árni Dahl, føroyskur rithøvundur.
 1947 - Richard Griffiths, enskur sjónleikari (d. 2013)
 1962 - Wesley Snipes, amerikanskur sjónleikari.
 1965 - J.K. Rowling, enskur rithøvundur, hon hevur skrivað bøkurnar um Harry Potter.
 1979 - Carlos Marchena, spanskur fótbóltsleikari.

Andlát 
 1875 - Andrew Johnson, amerikanskur forseti (f. 1808)
 1886 - Franz Liszt, ungarskur tónasmiður (f. 1811)
 2012 - Gore Vidal, amerikanskur rithøvundur (f. 1925)
 2017 - Jeanne Moreau, fronsk sjónleikarinna (f. 1928)
 2022 - Fidel V. Ramos, filipinskur forseti (f. 1928)

Juli, 31.